Lav et referat af nedenstående tekst:

Tekst:
Her kort før turneringsstart har Aabybro HK fået den glade nyhed, at kvindeholdet skal spille i 2. division. Det fortæller formand Bjarne Christiansen. Aabybro HK tabte før sommerferien oprykningskampene til 2. division, men har nu af Dansk Håndboldforbund fået tilbud om at spille i 2. division, og det har klubben sagt ja tak til. Årsagen til den pludselige og uventede oprykning er, at Dansk Håndboldforbund har smidt Horsens ud af 1. division, fordi klubben ikke kunne leve op til de krav, der blev stillet. Det betyder, at der skal et hold fra 2. division op i 1. division og dermed bliver der også en ekstra plads i 2. division. - I oprykningsspillet til 2. division tabte vi til Søndermarken fra Viborg. Derfor fik Søndermarken tilbudt pladsen i 2. division. Men klubben sagde nej tak og derfor har vi fået tilbuddet, fortæller Bjarne Christiansen.

Referat:
Aabybro HKs damer spiller i 2. divison i den kommende sæson.